
ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Πρόσληψη προσωπικού με σχέση εργασίας ιδιωτικού Δικαίου ορι¬ 
σμένου χρόνου, για κάλυψη απρόβλεπτων και επειγουσών ανα¬ 
γκών Μονάδων - Υπηρεσιών του ΥΕΘΑ/ΓΕΣ... 1 

Παράταση ισχύος της από 26.7.82 Σ.Σ.Ε. για τους όρους αμοιβής 
και εργασίας των χειριστών κλάρκ - ελκυστήρων 5ΙΕ05 μη δο¬ 
κίμων τεχνιτών ΟΛΠ. 2 

Καθορισμός τιμολογίου αμοιβής φορτ/τών ξηράς Αθηνών της ομά¬ 
δας κατεψυγμένων ιχθύων (σωματείου «Ο ΑΓΙΟΣ ΣΠΥΡΙ¬ 
ΔΩΝ»)... 3 

Συμπλήρωση της αριθ. 16100/2.7.85 απόφαση του Υφυπουργού 
Εργασίας «Κανονισμός λειτουργίας του Λογαριασμού Επιδόμα¬ 
τος Γάμου των Φορ/τών Λιμένων χαι Ξηράς της Χώρας. .. 4 

Πρόσληψη προσωπιχού με σχέση εργασίας ιδιωτικού δικαίου ορι¬ 


σμένου χρόνου στο Επιμελητήριο Ηρακλείου. 5 

Ανασυγκρότηση Δευτεροβάθμιας επιτροπής ελέγχου σταυλισμών 
και επιχειρήσεων επεξεργασίας ζωικών προϊόντων. 6 

Χορήγηση άδειας μεταλλευτικών ερευνών στο Ν. Δράμας. 7 

Σύσταση ίδιου Νομικού Προσώπου με το όνομα «ΠΟΛΙΤΙΣΤΙΚΟ 
ΚΕΝΤΡΟ ΚΟΙΝΟΤΗΤΑΣ Ν. ΑΡΤΑΚΗΣ», στο Ν. Εύβοιας». 8 


Διαπίστωση αυτοδίκαιης σύστασης προσωρινής θέσης στη Δ/νση 


Τεχν. Υπηρ. Ν. Ευρυτανίας. 9 

Έγκριση του Ο.Ε.Υ. του Β' ΚΑΠΗ Δήμου Βέροιας Ν. Ημαθίας. .. 10 

Τροποποίηση της συστατικής πράξης του Νομικού Προσώπου με 
την επωνυμία «Δημοτική Βιβλιοθήκη Τριανδρίας».11 

Σύσταση Συνδέσμου Πληροφορικής χαι Επικοινωνίας Υπαίθρου Ν. 
Θεσσαλονίκης. 12 

Σύσταση Αναπτυξιακού Συνδέσμου «4ης Γεωγραφικής Ενότητας» 

Ν. Θεσσαλονίκης. ..13 

Σύσταση ίδιου νομικού προσώπου με το όνομα «ΚΕΝΤΡΟ ΑΝΟΙ¬ 
ΚΤΗΣ ΠΡΟΣΤΑΣΙΑΣ ΗΛΙΚΙΩΜΕΝΩΝ στο Δήμο Πολίχνης 
Ν. Θεσσαλονίκης.14 

Ψήφιση του Οργανισμού Εσωτερικής Υπηρεσίας του ΚΑΠΗ της 
Κοινότητας Ν. Ζύχνης Ν. Σερρών.15 

Προσαρμογή του Οργανισμού Εσωτερικής Υπηρεσίας της Κοινότη¬ 
τας Σιτοχωρίου Ν. Σερρών. . ..16 

Μεταβίβαση κατά κυριότητα στην Κοινότητα Βαλτερού Ν. Σερρών 
κατά κυριότητα κοινόχρηστου τεμαχίου.17 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στη 10645/31.3.89 απόφαση του Νομάρχη 
Δράμας. 18 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. Φ. 471.12/72/6555802 Σ./793 (1) 

Πρόσληψη προσωπικού με σχέση εργασίας ιδιωτικού Δικαίου ορισμένου 
χρόνου, για κάλυψη απρόβλεπτων και επειγουσών αναγκών Μονά¬ 
δων - Υπηρεσιών του ΥΕΘΑ/ΓΕΣ. 

Ο ΥΠΟΥΡΓΟΣ ΕΘΝΙΚΗΣ ΑΜΥΝΑΣ 

Έχοντας υπόψη: 

α) Τις διατάξεις του Κεφ. Β' του Ν. 993/79, όπως τροποποιήθηκαν 
από τις διατάξεις του άρθρου 9 του Ν. 1476/84 (κεφ. Γ του ΠΔ 410/ 
88 ). 

β) Την υπ’ αριθ. 189/14.3.88 πράξη του Υπουργού Προεδρίας της 
Κυβέρνησης. 

γ) Την υπ’ αριθ. ΔΙΠΙΔ/Φ.40/64/7425/5 Αυγ. 88 ΥΠΚ/Δ/νση 
Προσ/κού Ιδ. Δικαίου. 

δ) Τις επείγουσες και απρόβλεπτες υπηρεσιακές ανάγκες Μονάδων - 
Υπηρεσιών του ΥΠΕΘΑ/ΓΕΣ. 

ε) Το γεγονός ότι οι ανάγκες αυτές δεν μπορούν να καλυφθούν με το 
προσωπικό που υπηρετεί ή με απόσπαση προσωπικού από άλλες Μονά¬ 
δες - Υπηρεσίες του ΥΕΘΑ/ΓΕΣ, αποφασίζουμε: 

1. Διαπιστώνουμε τις απρόβλεπτες και επείγουσες ανάγκες Μονά¬ 
δων Υπηρεσιών του ΥΕΘΑ/ΓΕΣ και καθορίζουμε τον κατωτέρω 
αριθμό θέσεων Προσωπικού για την (αντιμετώπισή τους και για χρονικό 
διάστημα μέχρι οκτώ (8) μήνες. 

2. Οι ανάγκες προσωπικού σε ειδικότητα και κατά Νόμο είναι οι 
εξής: 

α) Για το Ν. Αττικής. 

(1) Δέκα (10) φορτοεκφορτωτές, 
β) Για το Ν. Φθιώτιδας: 

(1) Τρεις (3) Εργάτες Γενικών Εργασιών. 

(2) Εννιά (9) Φορτοεκφορτωτές, 
γ) Για το Ν. Κορινθίας: 

(1) Δέκα (10) Φορτοεκφορτωτές. 

3. Τυπικά προσόντα πρόληψης τα προβλεπόμενα από τις διατάξεις 
του Π. Δ. 194/88. 

Η (απόφαση «αυτή να δημοσιευθεί στην Εφημερίδα της Κυβερνήσεως. 

Αθήνα, 5 Μαΐου 1989 

Ο ΥΠΟΥΡΓΟΣ 

ΓΙΑΝΝΗΣ ΧΑΡΑΛΑΜΠΟΠΟΥΛΟΣ 

-♦- 

Αριθ. 14184 (2) 

Παράταση ισχύος της από 26.7.82 Σ.Σ.Ε. για τους όρους αμοιβής και 
εργασίας των χειριστών κλάρκ - ελκυστήρων 8ΙΕ05 μη δοκίμων τε¬ 
χνιτών ΟΛΠ. 

Ο ΥΦΥΠΟΥΡΓΟΣ ΕΡΓΑΣΙΑΣ 

Έχοντας υπόψη: , 

1. Τις διατάξεις του άρθρου 4 του Ν. 3239/55. 

2. Την υπ’ αριθ. 98130/88 (ΦΕΚ 859/Β/26.11.88) απόφαση του 

Υπουργού Εργασίας (Μεταβίβαση αρμοδιοτήτων του Υπουργού Εργα¬ 
σίας και εξουσία υπογραφής στον Υφυπουργό κλπ.). 

3. Τη σχετική καταγγελία από 23.3.89 του Σωματείου Χειριστών 
γερανών κλάρκ - ελκυστήρων, 3ΙΕ05 μη δοκίμων τεχνιτών ΟΛΠ. 

4. Την σχετική γνωμοδότηση της Ολομέλειας του Ανώτατου Συμ¬ 
βουλίου Εργασίας, κατά τη συνεδρίαση της 20.4.89, αποφασίζουμε: 

Αναστέλλουμε μέχρι 23.11.1989 την επέλευση των εννόμων αποτε¬ 
λεσμάτων της καταγγελίας της από 26.7.82 Σ.Σ.Ε. για τους όρους 
αμοιβής και εργασίας των χειριστών κλάρκ - ελκυστήρων 3ΙΕ08 μη 
δοκίμων τεχνιτών ΟΛΠ. 

Η απόφαση αυτή να δημοσιευθεί στην Εφημερίδα της Κυβερνήσεως, 
σύμφωνα με τις διατάξεις της παρ. 3 του άρθρου 4 του Ν. 3239/55. 

Αθήνα, 21 Απριλίου 1989 

Ο ΥΦΥΠΟΥΡΓΟΣ 

ΠΕΤΡΟΣ ΜΩΡΑΛΗΣ 
-♦-- 

Αριθ. 12626 (3) 

Καθορισμός τιμολογίου αμοιβής φορτ/τών ξηρός Αθηνών της ομάδας 

κατεψυγμένων ιχθύων (σωματείου «Ο ΑΓΙΟΣ ΣΠΥΡΙΔΩΝ») 

Ο ΥΦΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1. Τις διατάξεις του άρθρου 39 του Ν. 3239/1955 και άρθρου 3 του 
Ν.Δ. 1254/1949. 

2. Τις διατάξεις του Ν. 1558/1985 «Κυβέρνηση και Κυβερνητικά 
Όργανα». 

3. Την αριΐ 1130/21.11.1988 απόφαση του Πρωθυπουργού και 
Υπουργού Εργασίας «Ανάθεση αρμοδιοτήτων Υπουργού Εργασίας στον 
Υφυπουργό Εργασίας Πέτρο Μώραλη» (ΦΕΚ 859/Β/24.11.88). 

4. Το αριθ. 1879/Δ64/16.3.89 έγγραφο του Υπουργείου Εθνικής 
Οικονομίας. 

5. Το αριθ. 23/2.11.1988 πρακτικό συνεδρίασης της ΕΡΦΞ Αθη¬ 
νών, που μας υπέβαλε ο Πρόεδρός της με την αριθ. 611/21.11.88 
αναφορά του, αποφασίζουμε: 

1. Αποδεχόμαστε κατά ένα μέρος την αριθ. 23/2.11.1988 πρόταση 
της Επιτροπής Ρύθμισης Φορτ/σεων ξηράς Αθηνών (ΕΡΦΞΑ) και 
εγκρίνουμε το τιμολόγιο αμοιβής των φορ/τών ξηράς Αθηνών της ομά¬ 
δας κατεψυγμένων ιχθύων (του σωματείου «Ο ΑΓΙΟΣ ΣΠΥΡΙΔΩΝ») 
για τη φόρτωση ή εκφόρτωση ψαριών, λαχανικών, μπανανών και αλι¬ 
πάστων σε 1355 δρχ. κατά τόννο. ■ 

2. ΚΑΝΟΝΙΣΤΙΚΕΣ ΡΥΘΜΙΣΕΙΣ 

Το παραπάνω τιμολόγιο προσαυξάνεται ως ακολούθως: 

α) Για το ντάνιασμα των κιβωτίων άνω του 1,80 μέτρων ύψους, 
κατά ποσοστό 30%. 

β) Για διαλογή είδους περισσοτέρων των δύο μεγεθών, κατά ποσοστό 
30%. 

γ) Για την τοποθέτηση των εκφορτωνόμενων εμπορευμάτων σε από¬ 
σταση μεγαλύτερη των 30 μέτρων από το σημείο εκφόρτωσης, κατά 
ποσοστό 20%. 

δ) Για εργασία από της 10ης νυκτερινής μέχρι της 6ης πρωινής 
ώρας, κατά ποσοστό 25%. 

ε) Για εργασία κατά Κυριακές και εξαιρέσιμες ημέρες, κατά ποσοστό 
75%. 

3. Το ως άνω βασικό τιμολόγιο μετά των ειδικών προσαυξήσεων επι¬ 
βαρύνεται με τους υπέρ τρίτων νομίμους πόρους και εισφορές (ΚΑΦ, 
Λογαριασμών αποδοχών αδείας και επιδόματος εορτών - γάμου (ΛΑΦ 
- ΔΕΦ - ΛΕΓ), ΙΚΑ και χαρτόσημο). 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 3 Μαΐου 1989 

Ο ΥΦΥΠΟΥΡΓΟΣ 

ΠΕΤΡΟΣ ΜΩΡΑΛΗΣ 


Αριθ. 13144 (4) 

Συμπλήρωση της αριθ. 16100/2.7.85 απόφαση του Υφυπουργού Ερ¬ 
γασίας «Κανονισμός λειτουργίας του Λογαριασμού Επιδόματος Γά¬ 
μου των Φορ/τών Λιμένων και Ξηράς της Χώρας. 

Ο ΥΦΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1. Τις διατάξεις του Ν. 1558/1985 «Κυβέρνηση και Κυβερνητικά 
Όργανα». 

2. Την αριθ. 98130/21.11.1988 απόφαση Πρωθυπουργού και 
Υπουργού Εργασίας «Ανάθεση αρμοδιοτήτων Υπουργού Εργασίας στον . 
Υφυπουργό Εργασίας" Πέτρο Μώροιλη» (ΦΕΚ 859/Β/24.11.88). 

3. Τις διατάξεις της παρ. 2 του άρθρου 3 του Ν. 1082/80 «περί τρο- 
ποποιήσεως, αντικαταστάσεως και συμπληρώσεως διατάξεών τινων 
ενίων εργατικών νόμων και ρυθμίσεως συναφών θεμάτων». 

4. Το Π.Δ. 104/85 (ΦΕΚ 33/Α/8.3.85) «Σύσταση Λογαριασμού 
Επιδόματος Γάμου...». 

5. Την αριθ. 14023/17.5.85 απόφαση των Υπουργών Εργασίας 
και Οικονομικών (ΦΕΚ 303/Β/20.5.85) «Πόροι Λογαριασμού Επιδό¬ 
ματος Γάμου (Λ.Ε.Γ.) των φορτ/τών». 

6. Την αριθ. 16100/2.7.85 απόφασή μας «Κανονισμός Λειτουργίας 
του Λογαριασμού επιδόματος Γάμου, φορτ/τών Λιμένων και Ξηράς της 
Χώρας» (ΦΕΚ 643/Β/29.10.85). 

7. Την αριθ. 108/4.4.89 αναφορά της Ομοσπονδίας φορτ/τών Ελ¬ 
λάδος καθώς και το αριθ. 182/30.3.89 έγγραφο της Ε.Ρ,Φ.Ξ. Αθη¬ 
νών, αποφασίζουμε: 

Συμπληρώνουμε το άρθρο 3 της αριθ. 16100/2.7.85 απόφασή μας 
«Κανονισμός Λειτουργίας του Λογαριασμού Επιδόματος Γάμου των 
φορτ/τών Λιμένων και Ξηράς της χώρας» και προστίθεται παράγραφος 
5 που έχει ως εξής: 

«5. Εάν καθίσταται αδύνατη η απόδοση των πόρων του επιδόματος 
γάμου των φορτ/τών από τον εισπράκτορα ή υπόλογο εντός του χρονι¬ 
κού διαστήματος του δημέρου που καθορίζεται στην παράγρ. 2 του άρ¬ 
θρου 3 της πιο πάνω απόφασης, από λόγους αντικειμενικής αδυναμίας 
ή άλλης δικαιολογημένης αιτίας, δύναται με αιτιολογημένη απόφαση 
των αρμοδίων Επιτροπών ρύθμισης φορτ/σεων Ξηράς και Λιμένων να 
παρατείνεται το χρονικό διάστημα απόδοσης μέχρι του πρώτου ΙΟημέ- 
ρου του επομένου μήνα από την είσπραξη». 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα 4 Μαΐου 1989 

Ο ΥΦΥΠΟΥΡΓΟΣ 

ΠΕΤΡΟΣ ΜΩΡΑΛΗΣ 
- ♦ - 

Αριθ. Κ1/6438 (5) 

Πρόσληψη προσωπικού με σχέση εργασίας ιδιωτικού δικαίου ορισμένου 
χρόνου στο Επιμελητήριο Ηρακλείου. 

Ο ΥΠΟΥΡΓΟΣ ΕΜΠΟΡΙΟΥ 

Έχοντας υπόψη: 

1. Το Ν. 1558/85 «Κυβέρνηση και Κυβερνητικά Όργανα». 

2. Το ΠΔ 397/88 «Οργανισμός του Υπουργείου Εμπορίου». 

3. Το άρθρο 59 παραγρ. 2 του ΠΔ 410/88 «Κώδικας προσωπικού 
με σύμβαση εργασίας ιδιωτικού δικαίου του Δημοσίου, των ΟΤΑ και 
των λοιπών ΝΠΔΔ». 

4. Την αριθ. 22/22.2.1989 απόφαση της Διοικητικής Επιτροπής 
του Επιμελητηρίου Ηρακλείου. 

5. Το γεγονός ότι η συγκεκριμένη ανάγκη δεν μπορεί να καλυφθεί 
από το υφιστάμενο μόνιμο ή με σχέση εργασίας ιδιωτικού δικαίου προ- 

■ σωπικό της Υπηρεσίας ή με απόσπαση προσωπικού από άλλες δημόσιες 
υπηρεσίες. 

6. Την αριθ. Β3/139/16.2.87 κοινή απόφαση του Πρωθυπουργού 
και Υπουργού Εμπορίου ανάθεση αρμοδιοτήτων στον Υφυπουργό 
Εμπορίου (ΦΕΚ 90/Β/87), αποφασίζουμε: 

Διαπιστώνουμε το απρόβλεπτο και επείγον της ανάγκης, που δη- 
μιουργήθηκε στη λειτουργία του Επιμελητηρίου Ηρακλείου λόγω έλλει¬ 
ψης προσωπικού για την ανασυγκρότηση και τήρηση του ενιαίου μη¬ 
τρώου επωνυμιών του και καθορίζουμε σε δύο (2) τον αριθμό των υπαλ¬ 
λήλων κατηγορίας ΔΕ, που μπορεί να προσλάβει το Επιμελητήριο με 
σχέση εργασίας ιδιωτικού δικαίου ορισμένου χρόνου και για διάστημα 
οκτώ (8) μηνών. 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 3 Μαΐου 1989 

Ο ΥΦΥΠΟΥΡΓΟΣ 

Γ. ΔΑΣΚΑΛΑΚΗΙ 

- ♦- 

Αριθ. ΤΓ 1229 (6) 

Ανασυγκρότηση Δευτεροβάθμιας επιτροπής ελέγχου σταυλισμών και 
επιχειρήσεων επεξεργασίας ζωικών προϊόντων. 

Ο ΝΟΜΑΡΧΗΣ ΓΡΕΒΕΝΩΝ 
Έχοντας υπόψη: 

1. Το Α.Ν. 2520/40 περί Υγ/κών. Διατάξεων. 

2. Το Νόμο 3200/55 περί Δ/κής Αποκ/σης. 

3. Το άρθρο 15 του Νόμου 1579 της 23.12.85 περί σύστασης επι¬ 
τροπών ελέγχου σταυλισμών και επιχ/σεων επεξ/σίας ζωϊκών Προϊό¬ 
ντων. 

4. Την Α1β/2957/78 εγκ. του Υπ. Κοιν. Υπηρεσιών (περί διαδικα¬ 
σίας έκδοσης αδειών επιχειρήσεων). 

5. Την Νομ/κη Απόφαση 420/6.2.86 όπως τροποποιήθηκε περί 
σύστασης Α/θμιας και Β/θμιας επιτροπή ελέγχου σταυλισμών και επι¬ 
χειρήσεων επεξ/σίας ζωικών προϊόντων. 

6. Τις ανάγκες της Υπηρεσίας, αποφασίζουμε: 

Ανασυγκροτούμε την Β/θμια επιτροπή ελέγχου σταυλισμών και επι¬ 
χειρήσεων επεξεργασίας ζωικών προϊόντων αποτελούμενη από τους: 

1) Ντίνα Αρετή Αγροτική Ιατρό του Τμήματος Υγιεινής Ν. Γρεβενών 
αναπληρούμενη από την Δ. Μυλωνά - Τζιβή Αγροτικό Ιατρό της ίδιας 
Υπηρεσίας. 

2) Λόλας Διονύσης Νομοκτηνίατρο της Νομαρχίας Γρεβενών, με 
αναπληρωτή τον Μιχάλη Ζιάκκα Κτηνίατρο της ίδιας Υπηρεσίας. 

3) Κων/νο Πούλιο Γεωπόνο Δ/ντη Δ/νσης Γεωργίας του Ν. Γρεβε¬ 
νών με Αναπληρωτή τον Παπαγεωργίου Νικόλαο της ίδιας Υπηρεσίας. 

4) Φίλιππο Μορτάκη Αρχιτέκτονα Προϊστάμενο του Τμήματος Πο¬ 
λεοδομίας και Πολεοδομικών Εφερμογών Νομαρχίας Γρεβενών, με 
Αναπληρωτή τον Σπανό Σταύρο τοπογράφο. 

Κατά τα άλλα η απόφαση παραμένει ως έχει. 

Η απόφαση αυτή να δημοσιευθεί στην Εφημερίδα της Κυβερνήσεως. 

Γρεβενά, 25 Απριλίου 1989 

Ο Νομάρχης 
ΣΤ. ΠΑΤΡΑΜΑΝΗΣ 

- ♦- 

Αριθ, ΤΜΒΜ 796 (7) 

Χορήγηση άδειας μεταλλευτικών ερευνών στο Ν. Δράμας. 


Ο ΝΟΜΑΡΧΗΣ ΔΡΑΜΑΣ 


Με την 796/21.4.89 απόφαση του Νομάρχη Δράμας χορηγήθηκε 
στην ΠΟΡΣΕΛ Α.Ε. άδεια μεταλλευτικών ερευνών σε χώρο 7.171 
στρεμμ. στην περιοχή των Κοινοτήτων Μεσοχωριού - Παρανεστίου .Ν. 
Δράμας, που ορίζεται από τα εξής σημεία: 


1. ΤΣΑΧ - -3.600 

2. ΤΣΒΧ = -1.000 

3. ΤΣΓΧ = -1.000 

4. ΤΣΔΧ = -2.400 

5. ΤΣΕΧ = -2.300 

6. ΤΣΖΧ = -4.600 

7. ΤΣΗΧ = -4.560 

8. ΤΣΘΧ = -4.560 


Ψ = + 13.500 
Ψ - + 13.600 
Ψ + 12.200 
Ψ = + 12.150 
Ψ = + 10.900 
Ψ = + 10.800 
Ψ = + 11.825 
Ψ = + 12.200 


Οι Αζιμουθιακές συντεταγμένες αναφέρονται στο Κέντρο του φύλλου 
του επιτελικού χάρτη «ΛΕΚΑΝΗ» ΚΛ 1: 100.000 Ε= 41° 15' 
Μ = +0° 45'. 


Δράμα, 21 Απριλίου 1989 

Ο Νομάρχης 
ΜΙΧ. ΔΡΑΧΑΛΙΒΑΣ 

Αριθ. 29351/88 (8) 

Σύσταση ίδιου Νομικού Προσώπου με το όνομα «ΠΟΛΙΤΙΣΤΙΚΟ ΚΕ¬ 
ΝΤΡΟ ΚΟΙΝΟΤΗΤΑΣ Ν. ΑΡΤΑΚΗΣ», στο Ν. Εύβοιας». 

Ο ΝΟΜΑΡΧΗΣ ΕΥΒΟΙΑΣ 
Έχοντας υπόψη: 

1. Τις διατάξεις του άρθρου 175 του Π.Δ/τος 76/85. 

2. Την αριθ. 63/88 απόφαση του Κ.Σ.Ν. Αρτάκης η οποία ανακά¬ 
λεσε την αριθ. 56/88 ομοία περί συστάσεως Νομικού Προσώπου «ΠΟ¬ 
ΛΙΤΙΣΤΙΚΟ ΚΕΝΤΡΟ ΚΟΙΝΟΤΗΤΑΣ Ν. ΑΡΤΑΚΗΣ», αποφασί¬ 
ζουμε: 

1. Συνιστάται ίδιο Νομικό Πρόσωπο με το άνομα «ΠΟΛΙΤΙΣΤΙΚΟ 
ΚΕΝΤΡΟ» Ν. Αρτάκης (Π.Κ.Κ.Ν.Α.) με έδρα τη Ν. Αρτάκη. 

2. Σκοπός του Π.Κ.Κ.Ν.Α είναι η εξύψωση του Πολιτιστικού - Πνευ¬ 
ματικού επιπέδου Ν. Αρτάκης η προσπάθεια για δημιουργία πολιτιστι¬ 
κής υποδομής δηλ.: Μουσεία, χορευτικά κλπ. συγκροτήματα και η ορ¬ 
γάνωση Πολιτιστικού - Πνευματικών εκδηλώσεων. 

3. Πόροι του ΠΟΛΙΤΙΣΤΙΚΟΥ ΚΕΝΤΡΟΥ αυτού είναι: 

α) Η εκ δρχ. 500.000 επιχορήγηση του από την Κοινότητα. 

β) Η έκταση επιχορήγηση του από το Υπουργείο Πολιτισμού ή άλ¬ 
λους Κρατικούς Φορείς. 

γ) Κάθε είδους συνδρομές, εισφορές, δωρεές, κληρονομιές και κληρο¬ 
δοσίες. 

δ) Κάθε άλλη νόμιμη πρόσοδος. 

4. Το νομικό πρόσωπο διοικείται από 7μελές Διοικητικό Συμβούλιο, 
που αποτελείται από: 

α) Έναν εκπρόσωπο του Κ.Σ. που θα είναι εκάστοτε Πρόεδρος της 
Κοινότητας ή ο νόμιμος αναπληρωτής ο οποίος θα είναι και ο εκάστοτε 
Πρόεδρος του Δ.Σ. του Π.Κ.Κ.Ν.Α. 

β) Τα υπόλοιπα (6) εξ μέλη θα ορίζονται από το Κ.Σ. λαμβανομένης 
υπόψη της πολιτιστικής και πνευματικής τους προσφοράς στο τόπο. 

Το Διοικητικό Συμβούλιο εκλέγει από τα μέλη του, τον Αντιπρόεδρο 
και τον Γραμματέα αυτού. 

Η θητεία του Διοικητικού Συμβουλίου θά είναι τετραετής θα ακολου¬ 
θεί δε και θα συμπίπτει με την εκάστοτε κοινοτική περίοδο. 

5. Περιουσία ακίνητη δεν έχει και κινητή θα είναι τα έπιπλα, διάφορα 
όργανα και σκεύη και ο λοιπός φοτητός εξοπλισμός που υπάρχουν στην 
μισθωμένη από την κοινότητα, αίθουσα κοινοτικών Πολιτιστικών εκδη¬ 
λώσεων. 

Η απόφαση αυτή να δημοσιευθεί στην Εφημερίδα της Κυβερνήσεως. 

Χαλκίδα, 19 Απριλίου 1989 

Ο Νομάρχης 
ΝΙΚ. ΜΙΧΑΛΟΠΟΥΛΟΣ 

-♦- 

Αριθ. 1294 (9) 

Διαπίστωση αυτοδίκαιης σύστασης προσωρινής θέσης στη Δ/νση Τεχν. 

Υπηρ. Ν. Ευρυτανίας. 

Ο ΝΟΜΑΡΧΗΣ ΕΥΡΥΤΑΝΙΑΣ 
Έχοντας υπόψη: 

1. Τις διατάξεις της παρ. 4 άρθρο 1 της ΔΙΠΙΔ/Φ.42/«24/11440/ 
31.12.86 κοινής Υπουργικής απόφασης, που κυρώθηκε με τον Ν. 
1735/87 αναφορικά με σύσταση προσωρινών θέσεων ιδιωτικού δι¬ 
καίου αόριστου χρόνου και 

2. Την αριθ. 1293/3.5.89 απόφασή μας που κατατάχθηκε το προ¬ 
σωπικό με σύμβαση εργασίας ιδιωτικού δικαίου ορισμένου χρόνου της 
Υπηρεσίας μας σε προσωρινές θέσεις ιδιωτικού δικαίου αορίστου χρόνου 
που συστήθηκαν με την απόφαση κατάταξης, ισάριθμες με το προσω¬ 
πικό που κατατάχθηκε και αντίστοιχες με τις ειδικότητες του προσωπι¬ 
κού αυτού, αποφασίζουμε: 

Διαπιστώνουμε το συνολικό αριθμό των κατά ειδικότητα προσωρινών 
θέσεων ιδιωτικού δικαίου αόριστου χρόνου της Διεύθυνσης Τεχν. Υπη¬ 
ρεσιών Ν. Ευρυτανίας που συστήθηκαν με την απόφαση κατάταξης του 
αντίστοιχου προσωπικού ήτοι: 

Χειριστής Μ ηχ/των (1) Μία. 

Η ανωτέρω θέση καταργείται αυτοδίκαια μόλις κενωθεί με οποιον- 
δήποτε τρόπο. 

Η απόφαση αυτή να δημοσιευθεί στην Εφημερίδα της Κυβερνήσεως. 

Καρπενήσι, 3 Μαΐου 1989 

Ο Νομάρχης 
ΘΥΜΙΟΣ ΣΩΚΟΣ 

- +- 

Αριθ. 5091 (10) 

Έγκριση του Ο.Ε.Υ. του Β’ ΚΑΠΗ Δήμου Βέροιας Ν. Ημαθίας. 

Ο ΝΟΜΑΡΧΗΣ ΗΜΑΘΙΑΣ 
Έχοντας υπόψη: 

1. Τις διατάξεις α) του άρθρου 12 του Ν. 1188/1981 β) του Ν. 
1586/1986 καιτουΠ.Δ. 37α/1987 και γ) των άρθρων 153,171 και 
175 του Δ.Κ.Κ. (Π.Δ. 76/1985). 

2. Την αριθ. 1/1989 σύμφωνη γνωμοδότηση του Υπηρεσιακού 
Συμβουλίου Δημοτικών και Κοινοτικών υπαλλήλων Ν. 1586/ 
1986. 

3. Τις αριθ. 21/1988 και 566/1988 αποφάσεις του Διοικητικού 
Συμβουλίου του Β' ΚΑΠΗ Βέροιας και του Δημοτικού Συμβουλίου, 
αντίστοιχα, αποφασίζουμε: 

Εγκρίνουμε τις 21/1988 και 566/1988 αποφάσεις του Διοικητι¬ 
κού Συμβουλίου του Β' ΚΑΠΗ Δήμου Βέροιας και του Δημοτικού Συμ¬ 
βουλίου Βέροιας, αντίστοιχα, που αφορούν την ψήφιση του Οργανισμού 
Εσωτερικής Υπηρεσίας (Ο.Ε.Υ) του Β' ΚΑΠΗ Δήμου Βέροιας, ως κα¬ 
τωτέρω: 

Άρθρο 1. 

1. Η όλη υπηρεσία του Β' Κέντρου Ανοικτής Προστασίας Ηλικιωμένων 
(Β' ΚΑΠΗ) Δήμου Βέροιας αποτελείται από: 

Α. Γραμματεία Διοικητικής Υπηρεσίας. 

Β. Γραμματεία Υγειονομικής Υπηρεσίας. 

2. Οι παραπάνω υπηρεσίες περιλαμβάνουν τα εξής γραφεία και επί 
μέρους υπηρεσίες: 

Α. Γραμματεία Διοικητικής Υπηρεσίας. 

α) Γραφείο Διοίκησης και Προσωπικού. 

β) Γραφείο Κοινωνικής Πρόνοιας. 

Β. Γραμματεία Υγειονομικής Υπηρεσίας. 

α) Γραφείο Ιατροφαρμακευτικής Περίθαλψης. 

β) Γραφείο Φυσικοθεραπείας. 

γ) Γραφείο Εργοθεραπείας. 

Άρθρο 2. 

Η οργανική σύνθεση, διαβάθμιση και κατάταξη των θέσεων του τα¬ 
κτικού προσωπικού του β' ΚΑΠΗ ορίζονται ως εξής: 

Α'ΜΟΝΙΜΟ ΠΡΟΣΩΠΙΚΟ 

Α. Διοικητικό Προσωπικό. 

Κλάδος ΤΕ2 Κοινωνικών Λειτουργών. 

Μία (1) θέση με βαθμούς Γ έως Α. 

Προσόν διορισμού στον εισαγωγικό βαθμό του ανωτέρω κλάδου ορί¬ 
ζεται, το πτυχίο ή δίπλωμα κοινωνικής εργασίας ΤΕ1 της ημεδαπής ή 
ισοτίμων σχολών της ημεδαπής ή αλλοδαπής, ή ΚΑΤΕΕ ή ισότικων 
σχολών της ημεδαπής ή άλλοδαπής και άδεια άσκησης επαγγέλμα¬ 
τος. 

Β. Υγειονομικό Προσωπικό. 

Κλάδος ΤΕ6 Επισκεπτριών Αδελφών. 

Μία (1) θέση με βαθμούς Γ έως Α. 

Προσόν διορισμού στον εισαγωγικό βαθμό του ανωτέρω κλάδου ορί¬ 
ζεται, το πτυχίο ή δίπλωμα επισκεπτριών αδελφών ΤΕ1 της ημεδαπής 
ή ισότιμων σχολών της ημεδαπής ή αλλοδαπής, ή ΚΑΤΕΕ ή ισότιμων 
σχολών της ημεδαπής ή οιλλοδαπής. 

Κλάδος ΤΕ10 Φυσικοθεραπευτών. 

Μία (1) θέση με βαθμούς Γ έως Α. 

Προσόν διορισμού στον εισαγωγικό βαθμό του ανωτέρω κλάδου ορί¬ 
ζεται, το πτυχίο ή δίπλωμα φυσικοθεραπευτών ΤΕΙ της ημεδαπής ή 
ισότιμων σχολών της ημεδαπής ή αλλοδαπής, ή ΚΑΤΕΕ ή ισότιμων 
σχολών της ημεδαπής ή αλλοδαπής. 

Κλάδος ΤΕ18 Εργοθεραπευτών. 

Μία (1) θέση με βαθμούς Γ έως Α. 

Προσόν διορισμού στον εισαγωγικό βαθμό του ανωτέρω κλάδου ορί¬ 
ζεται, το πτυχίο ή δίπλωμα εργοθεραπευτών ΤΕΙ της ημεδαπής ή ισότι¬ 
μων σχολών της ημεδαπής ή αλλοδαπής, ή ΚΑΤΕΕ ή ισότιμων σχολών 


της ημεδαπής ή αλλοδαπής. 

Κλάδος ΥΕ15 Οικογενειακών Βοηθών. 

Μία (1) θέση με βαθμούς Δ έως Γ. 

Προσόν διορισμού στον εισαγωγικό βαθμό του ανωτέρω κλάδου ορί¬ 
ζεται, απολυήριος τίτλος υποχρεωτικής εκπαίδευσης (δηλαδή απολυ- 
ήριο τριταξίου γυμνασίου ή για υποψήφιους που έχουν αποφοιήσει μέ¬ 
χρι και το 1980 απολυήριο δημοτικού σχολείου), ή απολυήριος τίτλος 
κατώτερης τεχνικής σχολής του Ν.Δ. 580/1970. 

Β' ΠΡΟΣΩΠΙΚΟ ΕΙΔΙΚΩΝ ΘΕΣΕΩΝ 

Ειδικές θέσεις: 

Μία θέση (1) ιατρού ειδικότητας παθολόγου. 

Η πρόσληψη του ιατρού παθολόγου θα γίνεται με σύμβαση μίσθωσης 
έργου. 

Άρθρο 3. 

ο διορισμός, τα καθήκοντα, οι περιορισμοί, ο χρόνος εργασίας, η 
αστική ευθύνη, τα δικαιώματα, οι μεταβολές της υπηρεσιακής κατά¬ 
στασης, οι ηθικές αμοιβές, τα πειθαρχικά αδικήματα, οι ποινές, οι λύ¬ 
σεις της υπαλληλικής σχέσης, η ιατροφαρμακευτική και νοσοκομειακή 
περίθαλψη των υπαλλήλων που υπάγονται στις διατάξεις του Οργανι¬ 
σμού, διέπονται από τις διατάξεις του Ν. 1188/1981, καθώς και από 
τις άλλες συναφείς διατάξεις, που ισχύουν ή θα ισχύουν κάθε φορά. 

Άρθρο4. 

Αρμοδιότητες Υπηρεσιών. 

Οι αρμοδιότητες του προσωπικού του Β’ ΚΑΠΗ, είναι οι παραπάνω: 

1. Του γραφείου Κοινωνικής Πρόνοιας προΐσταται ο αρχαιότερος 
Κοινωνικός Λειτουργός ο οποίος προΐσταται και της Διοικητικής Υπη¬ 
ρεσίας και είναι ο συντονιστής της καλής λειτουργίας όλων των Υπηρε¬ 
σιών του Β' ΚΑΠΗ. 

Αναλυτικότερα το γραφείο αυτό έχει τις παρακάτω αρμοδιότητες: 

Συνεργάζεται με τα μέλη με σκοπό να συμβάλει στην αντιμετώπιση 
τυχόν ψυχολογικών, ατομικών ή οικογενειακών προβλημάτων σεβόμε¬ 
νος την προσωπικότητα, την αξιοπρέπεια και τα δικαιώματα του μέ¬ 
λους. 

Συνεργάζεται με τη διοίκηση του Κέντρου και έχει την ευθύνη για την 
οργάνωση, εκπαίδευση και αξιοποίηση των εθελοντών, καθώς και τη 
διοικητική και μόνο παρακολούθηση της πρακτικής ασκήσεως των 
σπουδαστών των σχολών Κοινωνικής εργασίας και άλλων σπουδαστών 
των παραϊατρικών επαγγελμάτων, που τυχόν θα εκπαιδεύονται στο Κέ¬ 
ντρο. 

Συνεργάζεται με το υπόλοιπο προσωπικό του Κέντρου και έχει τη 
Διοικητική ευθύνη της εύρυθμης λειτουργίας των υπηρεσιών του κέ¬ 
ντρου δηλαδή του ιατρείου, φυσικοθεραπευτηρίου και των άλλων ειδικο- 
ήτων που αποσκοπούν στην καλύτερη εξυπηρέτηση των προστατευο- 
μένων μελών. 

Έχει την ευθύνη της επικοινωνίας με τους τοπικούς παράγοντες της 
περιοχής και του Δήμου που λειτουργεί το κέντρο με σκοπό τη διαφώ¬ 
τιση και συμμετοχή τους στο πρόγραμμα. 

Οργανώνει σύμφωνα με το εγκεκριμένο πρόγραμμα τιε διάφορες εκ¬ 
δηλώσεις, ψυχαγωγικές, μορφωτικές κ.λ.π. του κέντρου στα πλαίσια 
καλής συνεργασίας, με τους δημότες ή ιδιώτες εθελοντές, εφόσον υπάρ¬ 
χουν και με τα μέλη και γενικά αντιμετωπίζει κάθε έκτακτο θέμα που 
αφορά τη λειτουργία του κέντρου. 

2. Το γραφείο διοίκησης και προσωπικού έχει τα αντικείμενα πρόσ¬ 
ληψης απόλυσης προσωπικού, εκκαθάρισης δαπανών και έκδοσης χρη¬ 
ματικών ενταλμάτων, ήρησης των οικείων βιβλίων, ήρησης πρακτι¬ 
κών διοικητικού συμβουλίου, δακτυλογράφηση αποφάσεων και εγγρά¬ 
φων και διεκπεραίωση κάθε εργασίας διοικητικής και οικονομικής φύ¬ 
σης- 

3. Του γραφείου ιατροφαρμακευτικής περίθαλψης προΐσταται ο για¬ 
τρός ο οποίος παρέχει τις ιατρικές του υπηρεσίες, φροντίζει για την, 
ύστερα από εξέτασή του, παραπομπή των μελών σε άλλες ειδικότητες, 
συνιστά διενέργεια παρακλινικών εξετάσεων και παρέχει οδηγίες για 
φαρμακευτική αγωγή, επισκεπτόμενος σε έκτακτες περιπτώσεις και στο 
σπίτι το μέλος που έχει την ανάγκη του. 

4. Η επισκέπτρια αδελφή έχει τα εξής καθήκοντα: 

Βοηθάει το γιατρό τις ημέρες και τις ώρες που λειτουργεί το ιατρείο. 
Μαζί με το γιατρό έχει την ευθύνη για τη φύλαξη και διαχείριση του 
φαρμακευτικού και υγειονομικού υλικού του κέντρου. 

Επισκέπτεται με εντολή του γιατρού, τα μέλη στο σπίτι τους και πα¬ 
ρέχει νοσηλευτικές φροντίδες και οδηγίες. 

Επισημαίνει τις περιπτώσεις των μελών που χρειάζονται οδηγίες και 

παρέχει πληροφορίες σχετικά με θέματα ατομικής και δημόσιας υγείας. 

Γενικά επιλαμβάνεται για κάθε θέμα υγείας που αφορά τα μέλη και 
τις οικογένειές τους. 

5. Του γραφείου Φυσικοθεραπείας του κέντρου, προΐσταται ο φυσιο¬ 
θεραπευτής ο οποίος ύστερα από γραπτή εντολή του γιατρού, εφαρμόζει 
φυσιοθεραπευτική αγωγή στα μέλη του κέντρου που έχουν ανάγκη από 
αυτήν. 

Φυσιοθεραπευτική αγωγή μπορεί να εκτελεστεί στο σπίτι μελών σε 
έκτακτες και ειδικές ανάγκες τους που κρίνει ο γιατρός του Β' ΚΑΠΗ. 

6. Του γραφείου Εργοθεραπείας, προΐσταται ο εργοθεραπευτής, ο 
οποίος έχει ως έργο του την αξιοποίηση και τη δραστηριοποίηση των 
μελών του Β’ ΚΑΠΗ για δημιουργική απασχόληση και παραγωγικό 
έργο με σκοπό και την οικονομική του ενίσχυση. 

Επίσης βοηθά τα μέλη στην άσκηση για αυτοεξυπηρέτηση και στην 
ανάπτυξη ειδικών ενδιαφερόντων. 

Ο εργοθεραπευτής μπορεί να παρέχει τις υπηρεσίες του και στ<^ σπίτι 
των μελών του Β' ΚΑΠΗ όταν υπάρχει ειδική για τούτο ανάγκη. 

7. Οι οικογενειακοί Βοηθοί, προσφέρουν τις υπηρεσίες τους κυρίως 
στο σπίτι των μελών, για τις περιπτώσεις που ζουν μόνοι τους και έχουν 
ιδιαίτερες ανάγκες βοήθειας. Η βοήθεια συνίσταται στην παροχή υπηρε¬ 
σιών μέσα στο σπίτι όπως είναι π.χ. ελαφρό μαγείρεμα, καθαριότητα, 
προμήθεια τροφίμων και διάφορες άλλες μικροεξυπηρετήσεις έξω από 
το σπίτι. 

Επίσης μεριμνά για την καθαριότητα και τον ευπρεπισμό όλων των 
χώρων του Β ΚΑΠΗ. 

8. Το Β' ΚΑΠΗ του Δήμου μπορεί να χρησιμοποιηθεί σαν κέντρο 
πρακτικής ασκήσεως σπουδαστών σχολών Κοινωνικής εργασίας και 
(άλλων παραϊατρικών επαγγελμάτων. 

9. Ανάμεσα στις δραστηριότητες του κέντρου είναι και η κινητοποί¬ 
ηση, εκπαίδευση και χρησιμοποίηση εθελοντικού προσωπικού, σ’ όλα τα 
προγράμματα, που θα προέρχεται κατά προτίμηση, από το Δήμο και 
την περιοχή που λειτουργεί το κέντρο. 

Άρθρο 5. 

Ο Οργανισμός αυτός ισχύει από τη δημοσίευση στην Εφημερίδα της 
Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Βέροια, 13 Απριλίου 1989 

Ο Νομάρχης 
ΤΑΣΟΣ ΜΠΕΡΕΤΑΣ 

-♦- 

Αριθ. ΕΣ 10181 (11) 

Τροποποίηση της συστατικής πράξης του Νομικού Προσώπου με την 
επωνυμία «Δημοτική Βιβλιοθήκη Τριανδρίας». 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 
Έχοντας υπόψη: 

1. Τις διατάξεις του άρθρ. 175 του Π. Δ/τος 76/85 «περί κωδικο- 
ποιήσεως σε ενιαίο κείμενο νόμου των διατάξεων του δημοτικού και κοι¬ 
νοτικού κώδικα» όπως τροποποιήθηκαν και συμπληρώθηκαν. 

2. Την αριθμ. 43/1989 απόφαση του Δημ. Συμβουλίου Τριανδρίας. 

3. Την αριθμ. ΕΣ 40018/83 απόφασή μας περί συστάσεως ίδιου 
Νομικού προσώπου με την επωνυμία «Δημοτική Βιβλιοθήκη Τριαν¬ 
δρίας». 

4. Την αρ. ΕΣ 24892/1987 απόφαασή μιας με την οποία τροποποι¬ 
ήθηκε η παραπάνω όμοια, αποφασίζουμε: 

Τροποποιούμε την ΕΣ 40018/1983 απόφασή μας, περί συστάσεως 
ίδιου νομικού προσώπου με το όνομα «Δημοτική Βιβλιοθήκη Τριανδρίας 
στο Δήμο Τριανδρίας» στα εξής σημεία. 

Παρ. 3. 

Οι σκοποί της Δημοτικής Βιλιοθήκης επιδιώκονται με τη δημιουργία 
τμημάτων δανειστικού αναγνωστηρίου, λογοτεχνικού, ερευνών και με¬ 
λετών μαθημάτων ξένων γλωσσών με οπτικοακουστικό υλικό, μαθημά¬ 
των γραφομηχανής και κομπιούτερ, εκθέσεις με θέματα το βιβλίο σε 
μαθητές των σχολείων κ.λπ. 

Παρ. 4 περίπτωση (α). 

Η ετήσια επιχορήγηση του Δήμου με ποσό όχι μικρότερο των 
10.000.000 δραχ. 

Κατά τα λοιπά ισχύει η τροποποιημένη απόφασή μας ΕΣ 40018/ 
83. 


Η οιπόφαση αυτή να δημοσιευθεί στην Εφημερίδα της Κυβερνήσεως. 

Θεσσαλονίκη, 31 Μαρτίου 1989 
Ο Νομάρχης 

ΓΙΑΝΝΗΣ ΑΓΓΕΛΟΠΟΤΛΟΣ 

- ♦ - 

Αριθ. ΕΣ 14759 (12) 

Σύσταση Συνδέσμου Πληροφορικής και Επικοινωνίας Υπαίθρου Ν. 
Θεσσαλονίκης 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 
Έχοντας υπόψη: 

1. Τις διατάξεις των άρθρων 23,24 και 177 του ΔΚΚ (Π.Δ. 76/ 
85). 

2. Την αριθμ. 39084/4.1.1986 εγκύκλιο του Υπουργείου Εσωτερι¬ 
κών, περί συστάσεως Συνδέσμων. 

3. Τις αριθ. 21/1989, 39/1989, 37/1989, 34/1989, 20/1989 
και 28/1989 αποφάσεις των Κοινοτικών Συμβουλίων, αντίστοιχα, 
Κύμινων, Ευκαρπίας, Χαλκηδόνας, Νέων Μαλγάρων, Αγίας Τριάδας 
και Χορτιάτη, για τη σύσταση Συνδέσμου, αποφασίζουμε: 

1. Επικυρώνουμε τις αριθ. 21/1989, 39/1989, 37/1989, 34/ 
1989, 20/1989 και 28/1989 αποφάσεις των Κοινοτικών Συμβου¬ 
λίων, αντίστοιχα, Κύμινων, Ευκαρπίας, Χαλκηδόνας, Νέων Μαλγά¬ 
ρων, Αγία Τριάδας και Χορτιάτη, περί συστάσεως Συνδέσμου, με την 
επωνυμία «ΣΥΝΔΕΣΜΟΣ ΠΛΗΡΟΦΟΡΙΚΗΣ ΚΑΙ ΕΠΙΚΟΙΝΩΝΙΑΣ 
ΥΠΑΙΘΡΟΥ». 

2. Σκοπός του Συνδέσμου είναι η ίδρυση και λειτουργία Ραδιοφωνι¬ 
κού Σταθμού ή η συμμετοχή σε ήδη λειτουργούντα Ραδιοφωνικό 
Σταθμό από Διαδημοτική Επιχείρηση, με εμβέλεια ολόκληρο το Νομό 
Θεσ/νίκης και γενικά κάθε μέσο που συμβάλλει στην επικοινωνία και 
την πληροφόρηση. 

3. Έδρα του Συνδέσμου, είναι η Κοινότητα Κύμινων. 

4. Χρονική διάρκεια του Συνδέσμου είναι 20 χρόνια. 

5. Έσοδα του Συνδέσμου είναι: ....... 

α) Πρόσοδοι από την περιουσία του. 

β) Ετήσιες εισφορές των Κοινοτήτων, οριζόμενες σε 150.000 δρχ. 

γ) Δωρεές, επιχορηγήσεις και εισφορές που παρέχει το Δημόσιο ή 
άλλα φυσικά πρόσωπα ή οργανισμοί. 

δ) Τέλη και δικαιώματα που επιβάλλονται υπέρ αυτού. 

Η διοίκηση, οι αρμοδιότητες, η λειτουργία των οργάων του Συνδέ¬ 
σμου, τα έξοδα παράστασης και η διάλυση του Συδέσμου ρυθμίζονται 
από τις ισχύουσες κάθε φορά διατάξεις του Δημοτικού και Κοινοτικού 
Κώδικα. 

Η απόφαση αυτή να δημοσιευθεί στην Εφημερίδα της Κυβερνήσεως. 

Θεσσαλονίκη, 25 Απριλίου 1989 
Ο Νομάρχης 

ΓΙΑΝΝΗΣ ΑΓΓΕΛΟΠΟΥΛΟΣ 

-♦- 

Αριθ. ΕΣ. 12300 (13) 

Σύσταση Αναπτυξιακού Συνδέσμου «4ης Γεωγραφικής Ενότητας» Ν. 
Θεσσαλονίκης. 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 
Έχοντας υπόψη: 

1. Τις. διατάξεις των άρθρων 177 και 183 του Π.Δ. 76/85 
(Δ.Κ.Κ.). 

2. Τις αριθ. 53964/86/24.7.1984, 62942/99/18.12.1985 και 
39084/37/4.6.1986 εγκυκλίους του Υπουργείου Εσωτερικών. 

3. Την αριθ. 40580/7.10.1988 κοινή απόφαση των Υπουργών 
Αναπληρωτού Εσωτερικών Εθνικής Οικονομίας και Περιβάλλοντος 
Χωροταξίας και Δημοσίων Έργων, περί χωρισμού γεωγραφικών ενο¬ 
τήτων Νομού Θεσ/νίκης (ΦΕΚ 738/1988 τ. Β'). 

4. Τις αριθ. 23/89, 24/89, 23/89 και 37/89 αποφάσεις των Κοι¬ 
νοτικών Συμβουλίων αντίστοιχα Χορτιάτη, Εξοχής, Ασβεστοχωρίου 
και Φιλύρου για τη σύσταση Αναπτυξιακού Συνδέσμου 4ης Γεωγραφι¬ 
κής Ενότητας. 

5. Την ανάγκη σύστασης Αναπτυξιακού Συνδέσμου στην παραπάνω 
γεωγραφική ενότητα για την προώθηση ολοκληρωμένης τοπικής ανά¬ 
πτυξης της περιοχής, αποφασίζουμε: 

1. Επικυρώνουμε τις αριθ. 23/89, 24/89,· 23/89 και 37/89 άπο- 

φάσεις αντίστοιχα των Κοινοτικών Συμβουλίων Χορτιάτη, Εξοχής, 
Ασβεστοχωρίου και Φιλύρου για τη σύσταση «Αναπτυξιακού Συνδέσμου 
4ης Γεωγραφικής Ενότητας». 

2. Σκοποί του Συνδέσμου είναι: · 

α) Η βελτίωση ύδρευσης των Κοινοτήτων, 
β) Η εκπόνηση τοπικού αναπτυξιακού προγράμματος και Χωροταξι¬ 
κού σχεδίου περιοχής. 

γ) Η υποβοήθηση των Κοινοτήτων του Συνδέσμου στην καταγραφή 
και ιεράρχηση των αναγκών, στην αξιολόγηση των αναγκαίων έργων 
τεχνικής υποδομής και κοινωνικού εξοπλισμού και στον προγραμματι¬ 
σμό υπολοποίησής τους. 

δ) Η μελέτη, κατασκευή, διαχείριση και συντήρηση των έργων τεχνι¬ 
κής υποδομής ή κοινωνικού εξοπλισμού των Κοινοτήτων, που αναθέ¬ 
τουν οι Κοινότητες στο Σύνδεσμο, με χρηματοδότησή του από τα έσοδά 
του ή από πιστώσεις του προγράμματος Δημοσίων Επενδύσεων, καθώς 
και διακοινοτικών έργων τεχνικής υποδομής ή Κοινωνικού εξοπλισμού. 

ε) Η κατάρτιση Προγραμμάτων και η ανάληψη πρωτοβουλιών για 
την αξιοποίηση των τοπικών πλουτοπαραγωγικών πόρων και την ανά¬ 
πτυξη των τοπικών παραγωγικών δυνάμεων. 

στ) Η προστασία του φυσικού και του χτιστού περιβάλλοντος και η 
μέριμνα για τη διατήρηση και αξιοποίηση της αρχιτεκτονικής κληρονο¬ 
μιάς, των αρχαιολογικών μνημείων και των πολιτιστικών παραδόσεων 
της περιοχής. 

ζ) Η ενημέρωση και επιμόρφωση των κατοίκων της περιοχής με 
στόχο τη διεύρυνση της συμμετοχής τους στην ανάπτυξη του τόπου 
τους, καθώς και η δημιουργία νέων εκπαιδευτικών θεσμών (π.χ. τε¬ 
χνική σχολή) στην περιοχή, που θα βοηθήσουν τη μόρφωση και τον 
επαγγελματικό προσανατολισμό των κατοίκων. 

η) Γ ενικά η ανάληψη πρωτοβουλιών για την προώθηση της ολοκλη¬ 
ρωμένης ανάπτυξης της περιοχής στα πλαίσια της ευρύτερης ανάπτυξης 
του Νομού θεσ/νίκης. 

Ιδιαίτερα στους σκοπούς του Συνδέσμου περιλαμβάνονται: 
α) Η συλλογή, μεταφορά, διάθεση και επεξεργασία των απορριμ 
μάτων της περιοχής. 

β) Η μελέτη, κατασκευή, διαχείριση και συντήρηση συστημάτων 
ύδρευσης και αποχέτευσης, που αναθέτουν οι Κοινότητες. 

γ) Η προμήθεια και διαχείριση συγκοινωνιακών μέσων για την εξυ¬ 
πηρέτηση των κατοίκων και των μαθητών της περιοχής. 

δ) Η συντήρηση των σχολικών κτιρίων και η μελέτη, κατασκευή δια¬ 
χείριση και συντήρηση Αθλητικών εγκαταστάσεων και χώρων κοινωνι- 
κοπολιτιστικών λειτουργικών διακοινοτικής σημασίας. 

ε) Η εξασφάλιση γης για τη βοσκή των ζώων και τη βελτίωση των 
βοσκοτόπων. 

στ) Η αντιπυρική προστασία και η εκπόνηση προγραμμάτων αξιοποί¬ 
ησης του δασικού πλούτου και των τουριστικών πόρων της περιοχής. 

ζ) Η ανάληψη πρωτοβουλιών για την ίδρυση διακοινοτικών επιχειρή¬ 
σεων και μικτών επιχειρήσεων των κοινοτήτων με τους Συνεταιρισμούς 
της περιοχής. 

Για την προώθηση των σκοπών του ο Σύνδεσμος δημιουργεί υπηρε¬ 
σία με το απαραίτητο επιστημονικό, διοικητικό και τεχνικό προσωπικό. 
Προμηθεύεται μηχανήματα και τεχνικό εξοπλισμό και γενικά αποκτά 
το απαραίτητο ανθρώπινο δυναμικό και την αναγκαία υλικοτεχνική 
υποδομή. 

Επίσης συνεργάζεται για την προώθηση των σκοπών του με τους συ¬ 
νεταιρισμούς, του συλλόγους και τους άλλους κοινωνικούς φορείς της 
περιοχής, καθώς και με φορείς της Τοπικής Αυτοδιοίκησης ή του Δημο¬ 
σίου τομέα που ενδιαφέρονται για την περιοχή. 

3. Έδρα του Συνδέσμου είναι η Κοινότητα Ασβεστοχωρίου. 

4. Χρονική διάρκεια του Συνδέσμου είναι είκοσι (20) χρόνια. 

5. Έσοδα του συνδέσμου είναι: 

α) Η ετήσια εισφορά κάθε Κοινότητας μέλος του Συνδέσμου, που εί¬ 
ναι ίση με το πέντε τοις εκατό (5%) των εσόδων κάθε Κοινότητας του 
προηγουμένου έτους. 

β) Πρόσοδοι από την περιουσία του Συνδέσμου, 
γ) Πρόσοδοι από τους φόρους, τέλη και δικαιώματα που επιβάλλο¬ 
νται υπέρ του Συνδέσμου στα έργα διακοινοτικής σημασίας. 

δ) Δωρεές, επιχορηγήσεις και εισφορές από το δημόσιο ή άλλους φο¬ 
ρείς του Δημοσίου Τομέα ή άλλα νομικά ή φυσικά πρόσωπα. 

3) Επιχορηγήσεις από φορείς του Δημοσίου Τομέα για την εκτέλεση 
έργων, την κάλυψη των δαπανών τους και την πληρωμή αποδοχών του 
προσωπικού τους. 

6. Η διοίκηση, οι αρμοδιότητες, η λειτουργία των οργάνων τους, τα 


έξοδα παράστασης και η διάλυση του Συνδέσμου ρυθμίζονται από τις 
ισχύουσες κάθε φορά διατάξεις του Δημοτικού και Κοινοτικού Κώδικα. 
Η παρούσα να δημοσιευθεί στην Εφημερίδα της Κυβερνήσεως. 

Θεσσαλονίκη, 17 Απριλίου 1989 > ~ 

Ο Νομάρχης 
Γ. ΑΓΓΕΛΟΠΟΤΛΟΣ 

-♦- 

Αριθ. ΕΣ/14978 (14) 

Σύσταση ίδιου νομικού προσώπου με το όνομα «ΚΕΝΤΡΟ ΑΝΟΙΚΤΗΣ 
ΠΡΟΣΤΑΣΙΑΣ ΗΛΙΚΙΩΜΕΝΩΝ» στο Δήμο Πολίχνης Ν. Θεσσα¬ 
λονίκης. 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 
Έχοντας υπόψη: 

1. Τις διατάξεις του άρθρου 176 του Δημοτικού και Κοινοτικού Κώ¬ 
δικα (Π.Δ. ,76/1985). 

2. Τις διατάξεις του Ν. 1828/1989 «περί οικονομικών πόρων της 
Τοπικής Αυτοδιοίκησης». 

3. Τις διατάξεις του Π.Δ. 331/83 (ΦΕΚ 119/8.9.83 τ.Α.) 

4. Την αριθμ. 77/1989 απόφαση του Δημοτικού Συμβουλίου Πολί¬ 
χνης, αποφασίζουμε: 

1. Συστήνουμε ίδιο νομικό πρόσωπο με το όνομα «ΚΕΝΤΡΟ ΑΝΟΙ¬ 
ΚΤΗΣ ΠΡΟΣΤΑΣΙΑΣ ΗΛΙΚΙΩΜΕΝΩΝ» στο Δήμο Πολίχνης του Νο¬ 
μού μας. 

2. Σκοπός τού νομικού αυτού προσώπου που συνιστάται σε εφαρμογή 
προγράμματος εξωϊδρυματικής προστασίας υπερηλίκων, είναι η πα¬ 
ροχή ιατροκοινωνικής προστασίας στα ηλικιωμένα άτομα της περιοχής 
του Δήμου Πολίχνης ώστε αυτά να παραμένουν στην οικογένεια και στο 
Δήμο. 

3. Πόροι του νομικού προσώπου είναι: 

α) Ετήσια επιχορήγηση του δήμου δραχμών 5.000.000. 
β) Επιχορήγηση και κάθε άλλη παροχή του Κράτους είτε απ’ ευθείας 
το νομικό πρόσωπο, είτε προς το Δήμο Πολίχνης για το αυτό πρόσωπο. 

γ) Κάθε είδους συνδρομές, εισφορές, δωρεές, κληρονομιές και κληρο¬ 
δοσίες. 

δ) Έσοδα από τη συμβολική χρηματική συμμετοχή μελών που έχουν 
ανάγκη προστασίας. 

ε) Εισπράξεις από το αντίτιμο πραγμάτων ή υπηρασιών που παρέχο¬ 
νται από το νομικό πρόσωπο. 

στ) Πρόσοδοι από την ίδια αυτού περιουσία και 
ζ) Κάθε άλλη νόμιμη πρόσοδος. 

4. Το νομικό πρόσωπο διοικείται από πενταμελές Διοικητικό Συμ¬ 
βούλιο που αποτελείται από τους: 

α) Δήμαρχο ή Αντιδήμαρχο που ορίζει ο Δήμαρχος ως Πρόεδρο, 
β) Ένα δημοτικό σύμβουλο που ορίζεται μα απόφαση του δημοτικού 
συμβουλίου. 

γ) Ένα αιρετό μέλος του νομικού προσώπου, που εκλέγεται, ανάμεσα 
στα μέλη του, από αυτά. 

δ) Μια κοινωνική λειτουργό υπάλληλο του Υπουργείου Υγείας και 
Πρόνοιας που ορίζεται από το Υπουργείο αυτό και 

ε) Ένα δημότη που ορίζεται με απόφαση του δημοτικού συμβουλίου, 
ανάμεσα σε πρόσωπα που ασχολούνται με τα ανθρωπιστικά επαγγέλ¬ 
ματα, ύστερα από σχετική πρόταση του δημάρχου. 

στ) Έναν αιρετό εκπρόσωπο των εργαζομένων στο ΚΑΠΗ και 
ζ) Έναν εκπρόσωπο των Τοπικών συλλόγων των συνταξιούχων, που 
θα υποδειχθεί από την Ομοσπονδία Συνταξιούχων Θεσ/νίκης. 

Το Διοικητικό Συμβούλιο εκλέγει από τα μέλη του τον αντιπρόεδρο 
και γραμματέα αυτού. 

Η θητεία του Διοικητικού Συμβουλίου ακολουθεί τη δημοτική πε¬ 
ρίοδο. 

Μέχρι να εκλεγούν τα αιρετά μέλη με στοιχεία γ' και στ’ μέχρι να 
πληρωθεί οποιαδήποτε θέση μέλους που κενούται, το Διοικητικό Συμ¬ 
βούλιο λειτουργεί με την ελλιπή σύνθεσή του, αν ο αριθμός μελών δεν 
είναι κατώτερος αυτού που απαιτείται για το σχηματισμό απαρτίας. 

5. Το νομικό πρόσωπο εκπροσωπείται στα δικαστήρια και σε κάθε 
αρχή από τον πρόεδρο και όταν αυτός απουσιάζει ή κωλύεται από τον 
αντιπρόεδρο. 

Η παρούσα να δημοσιευθεί στην Εφημερίδα της Κυβερνήσεως. 

Θεσσαλονίκη, 20 Απριλίου 1989 

Ο Νομάρχης 
Γ. ΑΓΓΕΛΟΠΟΤΛΟΣ 

-♦- 

Αριθ. ΕΣ/7957 (15) 

Ψήφιση του Οργανισμού Εσωτερικής Υπηρεσίας του ΚΑΠΗ της Κοινό¬ 
τητας Ν. Ζίχνης Ν. Σερρών. 

Ο ΝΟΜΑΡΧΗΣ ΣΕΡΡΩΝ 
Έχοντας υπόψη: 

1. Την αναφορά της Κοινότητας Ν. Ζίχνης αριθ. 2027/18.11.88 
με την οποία υποβλήθηκε η απόφαση του Κοινοτικού Συμβουλίου αριθ. 
74/88 στην οποία διαλαμβάνεται και η αριθ..1/1988 πράξη του Διοι¬ 
κητικού Συμβουλίου του ΚΑΠΗ Ν. Ζίχνης που αναφέρεται στην τροπο¬ 
ποίηση και προσαρμογή του Οργανισμού Εσωτερικής Υπηρεσίας της 
Κοινότητας αυτής. 

2 . Τις διατάξεις του άρθρου 12 του Ν. 1188/81 «περί κυρώσεως 
του Κωδικός «περί καταστάσεως προσωπικού οργανισμών τοπικής αυ- 
τοδιοικήσεως». 

3. Τις διατάξεις των άρθρων 1-4, 9 και 15 του Ν. 1586/86 «Βαθ¬ 
μολογική διάρθρωση των θέσεων του Δημοσίου, των Ν.Π.Δ.Δ. και των 
οργανισμών τοπικής αυτοδιοίκησης και άλλες διατάξεις». 

4. Τη γνωμοδότηση του Υπηρεσιακού Συμβουλίου του άρθρου 5 του 
Ν. 1188/81 αριθ. 1/9/16.3.1989, τα υπόλοιπα στοιχεία του φακέ¬ 
λου και την οικονομική κατάσταση της Κοινότητας. 

5. Τις αριθ. 53660/59/6.8.1986 και 75643/16.1.1987 διατα¬ 
γές του ΥΠΕΣ, αποφασίζουμε: 

Εγκρίνουμε τον Οργανισμό Εσωτερικής Υπηρεσίας του ΚΑΠΗ της 
Κοινότητας Ν. Ζίχνης, ο οποίος ψηφίσθηκε με απόφαση του Κοινοτικού 
Συμβουλίου αριθ. 74/1988, ώστε αυτός να περιλαμβάνει την κατω¬ 
τέρω υπηρεσιακή διάρθρωση: 

ΟΡΓΑΝΩΤΙΚΟ ΣΧΗΜΑ 

ΑΥΤΟΤΕΛΕΣ ΓΡΑΦΕΙΟ και περιλαμβάνει τις εξής θέσεις: 

Α’ ΚΑΤΗΓΟΡΙΑ ΤΕ: 

1. Κλάδοι Διοικητικού Προσωπικού: 

Κλάδος ΤΕ2 Κοινωνικών Λειτουργών . 

Μία (1) θέση υπαλλήλου (Κοιν. Λειτουργού) με διαβάθμιση Γ' - Α'. 

2. Κλάδοι Υγειονομικού Προσωπικού: 

1. Κλάδος ΤΕ6 Επισκεπτριών Αδελφών 

Μία (1) θέση υπαλλήλου (επισκέπτριας αδελφής) με διαβάθμιση Γ’ - 
Α’. 

2. Κλάδος ΤΕ10 Φυσικοθεραπευτών 

Μία (1) θέση υπαλλήλου (Φυσικοθεραπεύτριας) με διαβάθμιση Π - 
Α’. 

ΚΛΑΔΟΙ ΤΕΧΝΙΚΟΥ ΥΓΕΙΟΝΟΜΙΚΟΥ 
Β’ ΚΑΤΗΓΟΡΙΑ Υ.Ε. 

1. Κλάδος ΥΕ15 Οικογενειακών Βοηθών 

Μία (1) θέση υπαλλήλου (οικογ. βοηθού) με διαβάθμιση Δ’ - Γ'. 

Γ’ ΠΡΟΣΩΠΙΚΟ ΜΕ ΣΥΜΒΑΣΗ ΕΡΓΑΣΙΑΣ Ι.Δ. 

Μία (1) θέση Εργοθεραπευτή, με τρίωρη ημερήσια απασχόληση 
(αρθ. 258 παρ. 2 Ν. 1188/81). 

Καθήκοντα Γραμματέα του ΚΑΠΗ δύναται να εκτελεί υπάλληλος 
της Κοινότητας Νέας Ζίχνης του Κλάδου ΔΕΙ Διοικητικού. 

Η απόφαση αυτή να δημοσιευθεί στην Εφημερίδα της Κυβερνήσεως. 

Σέρρες, 19 Απριλίου 1989 

Με εντολή Νομάρχη 
Η Διευθύντρια 
Ν. ΑΝΤΩΝΙΑΔΟΥ 

-ψ- 

Αριθ. ΕΣ/7955 (16) 

Προσαρμογή του Οργανισμού Εσωτερικής Υπηρεσίας της Κοινότητας 
Σιτοχωρίου Ν. Σερρών. 

Ο ΝΟΜΑΡΧΗΣ ΣΕΡΡΩΝ 
Έχοντας υπόψη: 

1. Την αναφορά της Κοινότητας Σιτοχωρίου αριθ. 1126/22.11.88, 
με την οποία υποβλήθηκε η απόφαση του Κοινοτικού Συμβουλίου αριθ. 


25/88 που αναφέρεται στην προσαρμογή του Οργανισμού Εσωτερικής 
Υπηρεσίας της Κοινότητας αυτής. 

2. Τις διατάξεις του άρθρου 12 του Ν. 1188/81 «περί κυρώσεως 
του Κώδικος «περί καταστάσεως προσωπικού οργανισμών τοπικής αυ- 
τοδιοικήσεως». 

3. Τις διατάξεις των άρθρων 1-4, 9 και 15 του Ν. 1586/86 «Βαθ¬ 
μολογική διάρθρωση των θέσεων του Δημοσίου, των Ν.Π.Δ.Δ. και των 
οργανισμών τοπικής αυτοδιοίκησης και άλλες διατάξεις». 

4. Τη γνωμοδότηση του Υπηρεσιακού Συμβουλίου του άρθρου 5 του 
Ν. 1188/81 αριθ. 1/6/16.3.89, τα υπόλοιπα στοιχεία του φακέλου 
και την οικονομική κατάσταση της Κοινότητας. 

5. Τις αριθ. 53660/59/6.8.1986 και 75643/16.1.1987 διατα¬ 
γές του ΥΠΕΣ, αποφασίζουμε: 

Εγκρίνουμε τον Οργανισμό Εσωτερικής Υπηρεσίας της Κοινότητας 
Σιτοχωρίου, ο οποίος προσαρμόσθηκε με την απόφαση του Κοινοτικού 
Συμβουλίου αριθ. 25/88, ώστε αυτός να περιλαμβάνει την κατωτέρω 
υπηρεσιακή διάρθρωση: 

ΟΡΓΑΝΩΤΙΚΟ ΣΧΗΜΑ «ΓΡΑΜΜΑΤΕΙΑ» και περιλαμβάνει τις εξής 
θέσεις: 

Α' θέσεις Τακτικού Προσωπικού 
ΚΑΤΗΓΟΡΙΑ ΔΕ 

Κλάδος ΔΕΙ Διοικητικός: 

Δύο (2) θέσεις υπαλλήλων με βαθμούς Γ' - Α' 

Β' θέσεις Προσωρινές 
ΚΑΤΗΓΟΡΙΑ ΥΕ 

Κλάδος ΥΕ10: 

Μία (1) θέση υπαλλήλου (υδρονομέα) με βαθμούς Γ' - Δ' 

Η θέση αυτή είναι προσωρινή και θα καταργηθεί, μόλις ο υπάλληλος 
που την κατέχει αποχωρήσει. 

Μοναδικός προϊστάμενος της Κοινότητας είναι ο Πρόεδρος της Κοι¬ 
νότητας. 

Η απόφαση αυτή να δημοσιευθεί στην Εφημερίδα της Κυβερνήσεως. 

Σέρρες, 19 Απριλίου 1989 

Με εντολή Νομάρχη 
Η Διευθύντρια 
ΝΙΚΗ ΑΝΤΩΝΙΑΔΟΥ 


♦ 


Αριθ. 6687 (17) 

Μεταβίβαση κατά κυριότητα στην Κοινότητα Βαλτερού Ν. Σερρών κοι¬ 
νόχρηστου τεμαχίου. 


Ο ΝΟΜΑΡΧΗΣ ΣΕΡΡΩΝ 
Έχοντας υπόψη: 

1. Τις διατάξεις των άρθρων 1 και 5 του Νόμου 3200/55 «περί διοι¬ 
κητικής αποκεντρώσεως» όπως συνεπληρώθησαν με τις διατάξεις των 
άρθρων 1 και 4 του Ν.Δ. 532/70 «περί συμπληρώσεως των διατάξεων 
περί διοικητικής αποκεντρώσεως». 

2. Το Β.Δ. αριθ. 709/70 «περί καθορισμού των διατηρουμένων υπέρ 
του Υπουργού και των Περιφερειακών Αρχών διανομαρχιακού επιπέ¬ 
δου αρμοδιοτήτων επί θεμάτων του Υπουργείου Γεωργίας». 

3. Το Β.Δ. αριθ. 347/71 «περί των παρά ταις περιφερειακαίς υπηρε- 
σίαις του Υπουργείου Εθνικής Οικονομίας επί θεμάτων Γεωργίας Συμ¬ 
βουλίων». 

4. Τις αριθ. ΕΣ/24677/8.1.81 και ΕΣ/6389/εγκ. 51/6.4.82 
αποφάσεις μας με τις οποίες παρέχεται στο Δ/ντή Γεωργίας η εξουσία 
υπογραφής σε ορισμένα από τα αντικείμενά μας. 

5. Το αριθ. 611/13.4.1989 έγγραφο της Κοινότητας Βαλτερού με 
το οποίο ζητά τη μεταβίβαση κατά κυριότητα του αριθ. 410α κοινόχρη¬ 
στου τεμαχίου (βοσκή - κοινή) του αναδασμού έτους 1961 του αγρ/τος 
Βαλτερού. 

6. Τις διατάξεις του άρθρου 164 του Αγροτικού Κώδικα, αποφασί¬ 
ζουμε: 

Μεταβιβάζουμε κατά πλήρη νομή και κυριότητα στο Νομικό Πρό¬ 
σωπο της Κοινότητας Βαλτερού το αριθ. 410α κοινόχρηστο τεμάχιο 
(βοσκή - κοινή) έκτασης 62.390 τ.μ. του αναδασμού έτους 1961 του 
ομώνυμου αγρ/τος. 

Επί του κατά τ’ ανωτέρω μεταβιβαζόμενου τεμαχίου η Κοινότητα 
αποκτά τη. νομή και κυριότητα χωρίς την καταβολή τιμήματος ή κά¬ 
ποιας άλλης αποζημίωσης. 

Η παρούσα απόφαση επέχει θέση οριστικού τίτλου κυριότητας και με- 

ταγράφεται ατελώς στα οικεία βιβλία μεταγραφών του Υποθηκοφύ¬ 
λακα με τη φροντίδα του Προέδρου της Κοινότητας. 

Η απόφοιτη αυτή να δημοσιευθεί στην Εφημερίδα της Κυβερνήσεως. 

Σέρρες, 19 Απριλίου 1989 

Με εντολή Νομάρχη 
Η Διευθύντρια 
I. ΓΑΒΡΙΗΛΙΔΟΥ 

-♦- 

ΔΙΟΡ ΘΩΣΕΙΣ ΣΦΑΛΜ ΑΤΩΝ 

(18) 

Διορθώνεται η παράγραφος Α της 10645/31.3.89 απόφασης του 
Νομάρχη Δράμας που δημοσιεύθηκε στο ΦΕΚ 246/11.4.89 (Τεύχος 
Β'), από το εσφαλμένο: 


«Α. Διαπιστώνουμε τη νομιμότητα των αναφερομένων στην παράγρ. 
3 του σκεπτικού της παρούσας αποφάσεων των Κοινοτικών Συμβου¬ 
λίων Ανθοχωρίου, Γραμμένης, Μεγαλοκάμπου, Πύργων, Σιταγρών, 
Πανοράματος, Αργυρούπολης, Μικρόπολης, με τις οποίες συνιστάται 
αναπτυξιακός σύνδεσμος με την επωνυμία «ΑΝΑΠΤΥΣΙΑΚΟΣ ΣΥΝ¬ 
ΔΕΣΜΟΣ ΠΕΡΙΟΧΗΣ ΠΡΟΣΟΤΣΑΝΗΣ», στο σωστό: 

«Α. Διαπιστώνουμε τη νομιμότητα των αναφερομένων στην παραγρ. 
3 του σκεπτικού της παρούσας αποφάσεων του Δημοτικού Συμβουλίου 
Προσοταάνης και των Κοινοτικών Συμβουλίων Ανθοχωρίου, Γραμμέ¬ 
νης, Μεγαλοκάμπου, Πύργων, Σιταγρών, Πανοράματος, Αργυρούπο¬ 
λης, Μικρόπολης, Πετρούσας, Καλής Βρύσης και Κοκκινογείων με τις 
οποίες συνιστάται αναπτυξιακός σύνδεσμος με την επωνυμία «ΑΝΑ¬ 
ΠΤΥΞΙΑΚΟΣ ΣΥΝΔΕΣΜΟΣ ΠΕΡΙΟΧΗΣ ΠΡΟΣΟΤΣΑΝΗΣ». 

(Από τη Νομαρχία Δράμας) 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


α) Για το Τεύχος Α' 

Δρχ. 

7.000 

β) 

» » 

» 

Β 

» 

10.000 

Υ> 

» » 

» 

Γ' 

» 

4.000 

δ) 

» » 

» 

Δ' 

» 

10.000 

ε) 

» » 

» 

Αναπτυξιακών Πράξεων 

» 

8.000 

στ) 

» » 

» 

Ν.Π.Δ.Δ. 

» 

4.000 

ζ) 

» » 

» 

ΠΑΡΑΡΤΗΜΑ 

» 

2.000 

η) 

» » 

» 

Δελτ. Εμπ& Βιομ. Ιδ. 

» 

5.000 

θ) 

» » 

» 

Αν. Ειδικού Δικαστηρίου 

» 

1.000 

«) 

» » 

» 

Α.Ε. 8. Ε.Π.Ε. 

» 

20.000 

ια) Για όλα τα Τεύχη 

» 

45.000 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 350 

» 500 

» 200 

» 500 

» 400 

» 200 

» 100 

» 250 

» 50 

» 1.000 

» 2.250 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 








